แรงซื้อกลับ “แบงก์” ดัน SET ปิดเช้ารีบาวด์ 6 จุด
SET ปิดเช้ารีบาวด์ 6 จุด รับแรงซื้อกลับหุ้นแบงก์ และยังได้ปัจจัยหนุนจากรัฐบาลจีนปลดล็อกกรุ๊ปทัวร์ ให้นักท่องเที่ยวเดินทางไปได้ใน 20 ประเทศ รวมไทยด้วย ช่วงบ่ายให้แนวรับไว้ที่ 1,670 จุด และแนวต้าน 1,690 จุด
SET ปิดเช้ารีบาวด์ 6 จุด รับแรงซื้อกลับหุ้นแบงก์ และยังได้ปัจจัยหนุนจากรัฐบาลจีนปลดล็อกกรุ๊ปทัวร์ ให้นักท่องเที่ยวเดินทางไปได้ใน 20 ประเทศ รวมไทยด้วย ช่วงบ่ายให้แนวรับไว้ที่ 1,670 จุด และแนวต้าน 1,690 จุด
23 ม.ค. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้แกว่งแคบในแดนบวก สอดคล้องกับตลาดหุ้นเอเชียที่เปิดทำการในวันนี้ ได้แก่ ฟิลิปปินส์ อินโดนีเซีย และญี่ปุ่น เป็นต้น
โดยตลาดบ้านเรารับปัจจัยหลักคือแรงซื้อกลับหุ้นกลุ่มแบงก์ โดยเฉพาะ KTB หลังเผชิญแรงขายในสัปดาห์ก่อนหลังจากผิดหวังงบการเงินปี 65 ที่ประกาศออกมา ซึ่งส่งผลกระทบไปถึงกลุ่มไฟแนนซ์เมื่อวันศุกร์ที่แล้วด้วย ขณะที่ได้ปัจจัยหนุนเพิ่มเติมจากการที่รัฐบาลจีนปลดล็อกกรุ๊ปทัวร์ให้สามารถเดินทางไปต่างประเทศได้ โดยไทยติดอันดับ 1 ใน 20 ประเทศที่กรุ๊ปทัวร์จีนสามารถเดินทางมาได้
สำหรับแนวโน้มการลงทุนช่วงบ่าย คาดดัชนีน่าจะยังแกว่งตัวในกรอบแคบต่อ เนื่องจากมูลค่าซื้อขายที่เบาบางช่วงที่ตลาดหุ้นในภูมิภาคเอเชียส่วนใหญ่ยังปิดทำการเนื่องในเทศกาลตรุษจีน ให้แนวรับไว้ที่ 1,670 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,727.40 ล้านบาท ปิดที่ 144.50 บาท ราคาไม่เปลี่ยนแปลง
BBL มูลค่าการซื้อขาย  891.42 ล้านบาท ปิดที่ 154.00 บาท เพิ่มขึ้น 2.50 บาท
DELTA มูลค่าการซื้อขาย 792.50 ล้านบาท ปิดที่ 870.00 บาท เพิ่มขึ้น 10.00 บาท
KTB มูลค่าการซื้อขาย 787.32 ล้านบาท ปิดที่ 17.80 บาท เพิ่มขึ้น 0.70 บาท
CPALL มูลค่าการซื้อขาย 780.97 ล้านบาท ปิดที่ 69.00 บาท เพิ่มขึ้น 1.00 บาท